# Mil Mi-17

El Mil Mi-17 (en rus: Ми-17, designació OTAN: Hip) és el model d'exportació del Mil Mi-8M,. El Mil-Mi-17 és un helicòpter bimotor de transport amb capacitat de portar coets i míssils guiats antitancs. Va ser dissenyat a la fàbrica d'helicòpters Mil de Moscou (fundada per Mikhail Mil) com un derivat del Mil Mi-8 de Rússia, un dels models més populars al món pel seu comparatiu baix cost i alta capacitat de càrrega útil.
El cost operatiu per hora de vol és de l'ordre dels 900 dòlars. Es produeixen a les fàbriques de Ulan-Udè i Kazan, en aquesta factoria es fabriquen específicament els Mil Mi-17 per a les Forces Armades de Rússia, i el Mil Mi-172, una aeronau civil. Un Mil Mi-17 es sol diferenciar visualment de la sèrie Mil Mi-8T perquè aquests últims porten el rotor de cua sobre el costat dret, mentre que el Mil Mi-17 ho porta del costat esquerre.

## Disseny

És un helicòpter biturbina, pesant i de llarg abast per al transport de tropes o càrrega, té un tren d'aterratge fix amb tres rodes, capacitat per portar tancs de combustible externs, dissipadors de calor per reduir signatura calòrica, també pot ser armat i blindat (a costa de reduir la capacitat de càrrega).
Existeixen versions pel transport de passatgers civils, càrrega, guerra electrònica, radar, vigilància naval, combat i suport de soldats en terra, per a la lluita contra la insurrecció, narcotràfic, terrorisme, pirateria, escorta d'avions de combat d'atac a terra i rescat de soldats ferits en el camp de batalla.
Desenvolupat a partir de la base del fuselatge de l'anterior disseny del Mil Mi-8, el nou i modernitzat Mil Mi-17 va ser equipat amb els motors més potents Klimov Tv3-117MT, rotors nous i la transmissió desenvolupades pel disseny de la versió més moderna Mil Mi-14, una variant d'helicòpter naval i de transport de tropes, juntament amb les millores del fuselatge per poder transportar càrregues més pesants.
Les modificacions inclouen una nova porta gran en el costat dret, la millora del control d'APU dels motors incorporat, sistema d'alimentació de combustible als motors, controlat en forma electrònica FADEC, plaques d'armadura de Kevlar en tot l'àrea de la cabina i els motors. Alguns models també equipen una rampa de càrrega posterior, en comptes de les habituals portes de petxina, permetent carregar fins a un vehicle de la grandària d'un tot camí, per a operacions darrere de les línies enemigues.

## Variants
### Mi-17

    Versió millorada del Mi-8 encara que bàsica, propulsat per 2 motors turboeix Klimov Tv3-117MT.

### Mi-17-1B (designació OTAN Hip-F)

    Versió artillada.

### Mi-17-1M

    Versió per operar a gran altitud, propulsat per 2 motors turboeix Klimov Tv3-117VM.

### Mi-17KF

    Versió d'exportació equipat amb nova aviònica.

### Mi-17

    Versió d'exportació per a transport de passatgers.

### Mi-17PG

    Capacitat d'interferència electrònica, amb sistema d'interferència en banda H/I.

### Mi-17PI

    Capacitat d'interferència electrònica, amb sistema d'interferència en banda-D.

### Mi-17PP (Mi-8MTPB)

    Designació OTAN Hip-H de guerra electrònica. Versió amb capacitat d'interferència electrònica.

### Mi-17AE

    Versió de salvament marítim (SAR) i evacuació mèdica per a Polònia.

### Mi-17 LPZS

    Versió especialitzada per SAR d'Eslovàquia, 4 ordenades.

### Mi-17 Z-2

    Versió txeca per a guerra electrònica.

### Mi-17-IVA

    Versió medicalitzada.

### Mi-18

    Designació original del Mil Mi-17.

### Mi-19

    Versió per a comandament de tancs i infanteria motoritzada (basat en el fuselatge del Mi-8MT/Mi-17).

### Mi-19R

    Versió similar al Mi-19, però per a comandament d'artilleria (basat en el fuselatge de Mi-8MT/Mi-17).

### Mi-8AMT

    Versió del Mi-17 Hip-H desarmada per a transport civil.

### Mi-8MT

    Versió actualitzada del Mi-8T, propulsat per dos turbines Klimov Tv3-117MT de 3846 cv

### Mi-8MTV

    Versió Hot and High, equipat amb cabina pressuritzada i 2 motors turboeix Klimov Tv3-117VM.

### Mi-8MTV-1 (Mi-17-IV)

    Versió del Mi-8MTV de transport militar, armat i equipat amb radar, per a operacions a gran altitud.

### Mi-8MTV-2

    Versió militar del Mi-8MTV, equipat amb radar, 6 pilones porta coets, míssils i altres armes.

### Mi-8MTV-3

    Versió militar del Mi-8MTV-2, equipat amb 4 pilons d'armes.

### Mi-8MTV-5-Ga

    Versió civil del Mi-8MTV-5.

## Especificacions (Mil-17-1V)

Dades de Jane's All The World's Aircraft 2003–2004
Característiques generals
* Tripulació: Tres, 2 pilots i un enginyer
* Capacitat: 30 tropes o 12 lliteres o 4.000 kg de càrrega interna / 5.000 kg de càrrega externa (hissada amb estrops)
* Longitud: 18,47 m
* Diàmetre del rotor: 21,25 m
* Alçada: 4,76 m
* Superfície del disc 356 m²
* Pes buit: 7.489 kg
* Pes carregat: 11.100 kg
* Pes màxim d'enlairament: 13.000 kg
* Motors: 2× turboeix Klimov TV3-117VM, 1.633 kW cada un
Rendiment
* Velocitat màxima: 250 km/h (135 nusos)
* Abast: 465 km
* Sostre de servei: 6.000 m
Armament
* fins a 1.500 kg d'armament repartits en 6 punts (3 per banda) incloent coets, contenidors amb metralladores i bombes

## Referències

* ↑ RIA Novosti – Russia – Russia denies supplying arms to Iraq −1
* ↑ «MIL Moscow helicopter plant website: "Concerning the number of machines built, the Mi-8 has been surpassed only by the Bell 204/205/212 family of light utility helicopters"». Arxivat de l'original el 2012-02-09. [Consulta: 13 abril 2016].
* ↑ «Mil Mi-17» (en anglès). AviaStar.org. [Consulta: 9 juliol 2009].
* ↑ http://www.ceslet.cz/en/military-programs/mi17-vir32-ff2101-dme442-nvg-i56/ Arxivat 2013-10-04 a Wayback Machine.
* ↑ Jackson 2003, pp. 390–392.